Фридерике Майрьокер
Птичата карета

Превод от немски: Венцеслав Константинов, —

chitanka.info

На Криста Кюнхолд

бяха ли това кокошки деца стърчиопашки бук-

ви които край езерата и сред ливадите:

сред облаците сред пищните облаци и ливади: раздвижени

и сред които личаха 3 фигури със сламеножълти

Ван-Гог-шапки .. тази невинност тези заобикалки

към езерото и дрънчащото тенекиено ведро при навъсено

време това бяха нарове т.е. капки от

бурно небе: от стрехите

трещящ и бодящ инструмент необясним

инструмент на времето, и т.н., луковите растения и

омбрелите в гората над градините с мушкато когато

са оставени на дъжда тогава те започват

тогава кървят т.е. белият чадър като

забоден в земята на цветята: фирнов или

фирнисов сняг по тила на планината, върху

изписаната с тебешир черна дъска, облегната до вратата

на гръцкия ресторант, стоеше начело

в менюто едно ястие като БОЖИ АГНЕЦ /

АГНЕЦ БОЖИ, в костюм на дъжд и херолди

: едно черно клонче бе тъй превито и счупено

т.е. откършено от дървото че очертаваше

инициалите на поета.

1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.